EkBass/fiwiki-20250220-pages-articles huggingface dataset:
Jack Johnson (jääkiekkoilija)

pienoiskuva|Johnson Los Angeles Kingsin peliasussa. John Joseph Louis "Jack" Johnson III (s. 13. tammikuuta 1987 Indianapolis, Indiana) on yhdysvaltalainen jääkiekkopuolustaja, joka pelaa NHL-joukkue Columbus Blue Jacketsissa. Carolina Hurricanes varasi Johnsonin vuonna 2005 varaustilaisuuden kolmannella vuorolla, mutta myi hänet syyskuussa 2006 yhdessä Oleg Tverdovskin kanssa Los Angeles Kingsiin, josta sai vaihdossa Éric Bélangerin ja Tim Gleasonin. Johnson aloitti NHL-uransa maaliskuussa 2007, kauden 2006–2007 lopulla, pelattuaan sitä ennen loppuun toisen kautensa Michiganin yliopiston joukkueessa yliopistosarja CCHA:ssa. Johnson edusti Los Angeles Kingsiä helmikuuhun 2012 asti, jolloin hän siirtyi Columbus Blue Jacketsiin osana pelaajakauppaa, jossa Kings sai vaihdossa hyökkääjä Jeff Carterin. Nashin lähdön jälkeen työsulun lyhentämällä kaudella Johnsonista tuli yksi Columbuksen varakapteeneista. Hänen katsottiin olevan johtaja, joka vei Blue Jacketsin melkein pudotuspeleihin. Johnson oli yksi mahdollinen ehdokas seuraavaksi joukkueen kapteeniksi. Kausi alkoi Johnsonin kannalta vaikeasti hänen kerätessä vain 11 pistettä 43:ssa ottelussa. Tämän vuoksi hän jäi myös Yhdysvaltain talviolympialaisjoukkueen ulkopuolelle. Loppukausi onnistui Johnsonilta paremmin hänen tehdessä 22 pistettä loppukauden 39:ssä ottelussa, auttaen Blue Jacketsin toista kertaa historiansa aikana pudotuspeleihin. Ensimmäisellä pudotuspelikierroksella Pittsburgh Penguinsia vastaan Johnson oli sarjan paras maalintekijä kolmella maalilla. Columbus kuitenkin hävisi sarjan voitoin 2–4. Lokakuussa 2020 Penguins osti ulos viimeiset kolme kautta Johnsonin sopimuksesta. Tämän jälkeen Johnson teki vapaana agenttina New York Rangersin kanssa yksivuotisen ja 1,15 miljoonan dollarin arvoisen sopimuksen. https://www.nhl.com/news/jack-johnson-agrees-to-contract-with-new-york- rangers/c-319404498?tid=281072352 Lokakuussa 2021 Johnson teki vapaana agenttina Colorado Avalanchen kanssa try-outin jälkeen yksivuotisen sopimuksen. https://www.tsn.ca/colorado-avalanche-sign-jack-johnson-one-year- deal-1.1704638 Elokuussa 2022 Johnson teki vapaana agenttina Chicago Blackhawksin kanssa yksivuotisen sopimuksen. https://www.tsn.ca/chicago- blackhawks-jack-johnson-1.1837564 Helmikuussa 2023 Blackhawks kauppasi Johnsonin Colorado Avalancheen vaihdossa Andreas Englundiin. https://www.sportsnet.ca/nhl/article/blackhawks-trade-jack-johnson-to- avalanche-for-andreas-englund/ Heinäkuussa 2024 Johnson palasi vapaana agenttina Blue Jacketsiin vuoden mittaisella ja 775 000 dollarin arvoisella sopimuksella. https://www.nhl.com/bluejackets/news/blue-jackets-sign-stanley- cup-champion-jack-johnson ==Lähteet== * * ===Viitteet=== Luokka:Yhdysvaltalaiset jääkiekkoilijat Luokka:Yhdysvaltalaiset olympiamitalistit Luokka:Columbus Blue Jacketsin pelaajat Luokka:Carolina Hurricanesin varaamat pelaajat Luokka:Vuonna 1987 syntyneet Luokka:Elävät henkilöt
Peter Brunt

Peter Brunt (23. kesäkuuta 1917–5. marraskuuta 2005) oli roomalaisen historian tutkija ja antiikin historian professorin Oxfordissa vuosina 1970–1982. Hänen tärkeimmät tutkimuksensa käsittelivät Rooman tasavaltaa: Italian Manpower ja Social Conflicts in the Roman Republic, julkaistiin kummatkin vuonna 1971. Bruntin mukaan tuolloin vallitseva käsitys roomalaisesta politiikasta oli väärä. Hänen mukaansa todistusaineisto ei vastannut näkökulmaa jonka mukaan poliittiset konfliktit perustuivat yksilöiden, perheiden ja "faktioiden" pyrkimyksiin, vaan syvempiin yhteiskunnallisiin konflikteihin. == Lähde == * Luokka:Brittiläiset historioitsijat Luokka:Vuonna 1917 syntyneet Luokka:Vuonna 2005 kuolleet
D-beat

D-beat (myös discore, mangel tai käng Ruotsissa) on 1980-luvun alulla syntynyt hardcore punkin alalaji, jonka isänä pidetään Discharge-yhtyettä, joka myös genren nimesi. Discharge oli ottanut paljon vaikutteita Motörheadilta, jolloin syntyi D-beat-musiikki. Kuitenkin ensimmäisenä D-beat-yhtyeenä pidetään The Varukers-nimistä yhtyettä. D-beatin vokaalista puolta on innoittanut erilaiset slooganit. D-beat on tunnettua lyhyistä sanoistaan, sillä D-beatissa keskitytään lähinnä soittamiseen. D-beat toimii läheisesti samankaltaisen crust punkin kanssa. Crust punk on D-beatia raskaampi ja monipuolisempi muoto. D-beat-yhtyeet ovat tyypillisesti sotaa vastaan, anarkistisia ja seuraavat kiihkeästi 1980-luvun anarcho-punk-yhtyeitä. D-beat kukoisti Ruotsissa ja siellä syntyi monia yhtyeitä, kuten Anti Cimex, Mob 47, Driller Killer ja Wolfbrigade. Totalitär, Avskum, Skitsystem ja Disfear olivat ruotsalaisia D-beat-yhtyeitä. Muita D-beat-yhtyeitä olivat muun muassa japanilainen Disclose, yhdysvaltalainen Crucifix ja Final Conflict, brasilialainen Ratos de Porão ja espanjalainen MG15. == Ruotsalainen D-beat == Ensimmäinen ruotsalainen D-beat-kappale oli "Marquee", jonka oli soittanut tukholmalainen yhtye Rude Kids vuonna 1979. Anti Cimex levytti 7-raitaisen EPn Raped ass, joka oli yksi rajuimmista ja vihaisimmista hardcore-julkaisuista koskaan. Muita samankaltaisia yhtyeitä olivat Shitlickers, Moderat Likvidation, Mob 47 ja Asocial. Mob 47 sekoitti Dischargea ja amerikkalaista hardcorea keskenään. Monet näistä klassisista D-beat-yhtyeistä alkoivat harjoittaa enemmänkin crust punkia. Skandinavialaiset yhtyeet, kuten Driller Killer, Totalitär, Skitsystem, Wolfbrigade ja Disfear olivat tunnetuimpia D-beat-yhtyeitä. == Perimä == Thrash metal-yhtyeet, kuten Metallica, Anthrax ja Sepultura ottivat vaikutteita 1980-luvun D-beatista ja osa D-beat-yhtyeistä, kuten Discharge, taas otti vaikutteita thrash metallista. Kuitenkaan D-beat ei aina ollut samanlaista, toisin kuin vaikkapa amerikkalainen hardcore. Suosittu yhtye Rancid soitti myös hieman D-beatia. Heidän 2000-luvulla julkaistussa viidennessä albumissaan oli vivahteita D-beatista. Yhtyeet saavuttivat tyylinsä 1980-luvun alulla soittaen Dischargen, skandinavialaisen ja japanilaisen hardcoren innoittamaa musiikkia. Useimmat näistä yhtyeistä kääntyivät myöhemmin crust punkiin, kuten Wolfbrigade ja Tragedy. Musiikista tuli synkempää ja melodisempaa, johon vaikuttivat yhtyeet Discharge ja Amebix. Luokka:Hardcore punkin tyylilajit Luokka:Rytmi
Purus

Purus on 3 211 kilometriä pitkä joki Etelä-Amerikassa. Se alkaa Ucayalista Perusta ja virtaa pääosin koilliseen Perun ja Brasilian osavaltion Acren sademetsien läpi. Joki yhtyy Amazoniin (jota kutsutaan alueella nimellä Solimões) Manausin lähellä. Joen suualue on 1 200 metriä leveä. Purusin valuma-alue on pinta-alaltaan 63 166 km² ja siitä laskee 8 400 kuutiometriä vettä sekunnissa. == Lähteet == Luokka:Brasilian joet Luokka:Amazonin vesistö Luokka:Brasilian ja Perun raja Luokka:Rajajoet
Dave Charlton

David "Dave" Charlton (27. lokakuuta 1936 Brotton, Englanti, Iso-Britannia – 23. helmikuuta 2013 Johannesburg, Etelä-Afrikka) oli eteläafrikkalainen F1-kuljettaja. Hän osallistui kolmeentoista F1-osakilpailuun kausina 1965, 1967–1968 ja 1970–1975. Hän oli parhaimmillaan 12. Etelä-Afrikan GP:ssä 1970. Charlton osallistui myös useisiin MM-sarjaan kuulumattomiin osakilpailuihin voittaen Etelä-Afrikan F1-mestaruuden viidesti vuosina 1970–1974. == Lähteet == Luokka:Eteläafrikkalaiset Formula 1 -kuljettajat Luokka:Vuonna 1936 syntyneet Luokka:Vuonna 2013 kuolleet
Free Realms

Free Realms on Sony Online Entertainmentin kehittämä 3D-verkkopeli. Peli on myös PlayStation 3:lle. Pelissä liikutaan pelimaailmassa, joka ulottuu lumivuorilta kummitussuolle ja hiekkarannalle. Pelissä on monia minipelejä, kuten maanviljelyminipeli ja kokkausminipeli. Free Realms muistuttaa paljon RuneScapea. Maksavat jäsenet ovat ostaneet jäsenyyden oikealla rahalla. He voivat ostaa "torilta" (marketplace) tavaroita kuten kart-autoja ja lemmikkejä. == Lähteet == * Free Realms Luokka:MMOG-pelit Luokka:Ilmaispelit
Eugène Chaboud

Marius Eugène Chaboud (12. huhtikuuta 1907 Lyon – 28. joulukuuta 1983 Montfermeil, Seine-Saint-Denis) oli ranskalainen F1-kuljettaja, joka osallistui kolmeen F1-osakilpailuun kausina 1950–1951. Hän oli viides Ranskan GP:ssä 1950 saavuttaen 1 MM-pisteen ja jakaen sijoituksensa Philippe Étancelinin kanssa kyseisessä kilpailussa. Chaboud osallistui myös useisiin MM-sarjaan kuulumattomiin kilpailuihin. Hän voitti vuoden 1938 Le Mansin 24 tunnin kilpailun ja lopetti urheilu-uransa vuoden 1952 Le Mansin onnettomuuden jälkeen. Hän siirtyi ylläpitämään vuonna 1949 perustamaansa autoyritystä. ==Tilastot ja saavutukset F1-sarjassa== (avain) Vuosi Talli Malli Moottori 1 2 3 4 5 6 7 8 Sijoitus Pisteet 1950 Ecurie Lutetia Talbot-Lago T26C Talbot Straight-6 GBR MON 500 SWI BEL Kesk. 20 1 1950 Philippe Étancelin Talbot-Lago T26C-DA Talbot Straight-6 FRA 5 * ITA 20 1 1951 Eugène Chaboud Talbot-Lago T26C-GS Talbot Straight-6 SWI 500 BEL FRA 8 GBR GER ITA ESP - 0 :* Hän jakoi sijoituksensa Philippe Étancelinin kanssa. ==Lähteet== Luokka:Ranskalaiset Formula 1 -kuljettajat Luokka:Vuonna 1907 syntyneet Luokka:Vuonna 1983 kuolleet
Kumtähden kenttä

Kumtähden kenttä (tai KumtähdenkenttäArabianrannan asemakaava ; ) on pieni puistoalue Helsingin Toukolassa. Se sijaitsee Hämeentien ja Kustaa Vaasan tien välissä näiden haarautumiskohdan pohjoispuolella, noin kolme kilometriä Helsingin keskustasta pohjoiskoilliseen. Lähellä Kustaa Vaasan tien toisella puolella sijaitsee nykyisin Helsingin yliopiston Kumpulan kampus. Vielä 1800-luvulla Kumpulan kartanon maihin kuulunut Kumtähden kenttä oli selvästi kaupungin ulkopuolella, joskin kaupunkiin johtavan tien varrella. Ylioppilaat pitivät siellä useita kertoja kevätjuhlan kukanpäivänä eli Floran päivänä 13. toukokuuta. Juhlia vietettiin paikalla ensimmäisen kerran vuosina 1831–1834. Kuuluisin näistä juhlista pidettiin vuonna 1848, jolloin myös Maamme-laulu esitettiin ensimmäisen kerran julkisesti.Floran päivänä 13.5.1848 Kumpula-info 10.2.2009. Viitattu 8.6.2018. Paikalle pystytettiin tapahtuman satavuotispäivänä 13. toukokuuta 1948 Erik Bryggmanin ja Viktor Janssonin suunnittelema Maamme-laulun muistomerkki, jonka kustansivat Pro Helsingfors -säätiö ja Helsingin yliopiston ylioppilaskunta.Maamme-laulun muistomerkki Julkiset veistokset -tietokanta] Helsingin kaupungin taidemuseo. Ei tosin tiedetä varmuudella, vietettiinkö juhlia täsmälleen nykyisen puiston kohdalla vai jossain lähistöllä. Nykyisen puiston paikalla oli välillä puutaloja, jotka purettiin 1920-luvulla. Välillä puiston nimenä on ollut myös Toukoniitty (), joka viittasi toukokuussa pidettyihin kevätjuhliin, kuten myös kaupunginosan nimi Toukola ().Helsingin kadunnimet, Helsingin kaupungin julkaisuja nro 24, 1970 Vuonna 1990 vanha nimi kuitenkin palautettiin viralliseen käyttöön Helsingin yliopiston ehdotuksesta. Nimi johtuu Kumpulan kartanon ruotsinkielisestä nimestä Gumtäkt, joka on myös Kumpulan kaupunginosan ruotsinkielisenä nimenä. Myös kaupunginosan suomenkielisenä nimenä oli Kumtähti vuosina 1909–1928, kunnes se muutettiin Kumpulaksi. Nykyisin Kumpulan ja Toukolan kaupunginosien välinen raja kulkee Kustaa Vaasan tietä pitkin, ja näin ollen puisto luetaan kuuluvaksi Toukolaan. == Lähteet == == Aiheesta muualla == Luokka:Helsingin puistot Luokka:Toukola
Morobless

Morobless on reggaeyhtye Puppa J & Tasottavien ensimmäinen studioalbumi, joka julkaistiin 14. kesäkuuta 2006. == Kappaleet == # # # # # # # # # # == Arvostelut == * Desibeli.net: Desibeli.net * Helsingin Sanomat: Nyt.fi == Lähteet == Luokka:Vuoden 2006 esikoisalbumit Luokka:Suomalaiset reggaealbumit
Kolmisoppi (kauppakeskus)

Kauppakeskus Kolmisoppi on kauppakeskus Kuopion Neulalammen kaupunginosassa, Kolmisoppi-nimisen järven ja kaupunginosan kaakkoispuolella. Kauppakeskus sijaitsee aivan moottoritien (valtatie 5) ja Savon radan länsipuolella. Kauppakeskus rakennettiin vuosina 1994–1995. Kauppakeskuksessa on yli 1000 pysäköintipaikkaa.http://www.kolmisoppi.fi/index.php/kauppakeskus ==Liikkeet== http://kolmisoppi.fi/kolmisoppi/ Kolmisopessa sinua palvelevat * K-Citymarket Kolmisoppi * Tokmanni * Asko * Hesburger * Kotipizza * KP parturi-kampaamo * Kultajousi * Kuopion uusi apteekki * Musti ja Mirri *Subway *Hyvät Remontit *Forever LITE * Posti * Ravintola Hyvä huomen * Pelaamo * Sotka * Specsavers * Unikulma Kauppakeskuksen pysäköintialueen vieressä on Nesteen huoltamo. ==Lähteet== ==Aiheesta muualla== *http://www.kolmisoppi.fi/ Luokka:Kuopion kauppa- ja ostoskeskukset Luokka:Neulalampi
Arkadia-teatteri

Arkadia-teatteri sijaitsi 1861–1908 Helsingissä nykyisen Paasikiven aukion paikkeilla. Teatterirakennuksessa toimi Suomalainen Teatteri vuosina 1875–1902. Teatterirakennus sijaitsi alkujaan aivan kaupungin rakennetun alueen rajalla, nykyisen Lasipalatsin paikalla sijainneen Turun kasarmin ja Töölön kaakkoiskulmassa sijainneen Arkadian huvila-alueen välissä. Sen kohdalla myös kaupunkimainen puistokatu, Läntinen Heikinkatu, vaihtui maantieksi, Läntiseksi viertotieksi (nykyisin molemmat ovat Mannerheimintien osia). C. L. Engelin suunnittelema puinen uusklassinen teatterirakennus valmistui alun perin 1827 Esplanadin puistoon, Korkeavuorenkadun ja nykyisen Ruotsalaisen teatterin rakennuksen väliselle alueelle, mutta kun Ruotsalainen teatteri sai uuden rakennuksen 1860, vanha puuteatteri myytiin huutokaupalla ja siirrettiin 1861 Arkadiaan. Ruotsalainen teatteri joutui toimimaan vielä 1863–1866 Arkadia-teatterin rakennuksessa, kun tulipalo oli tuhonnut uuden teatterirakennuksen 1863. Tämän jälkeen Arkadia-teatterin rakennuksessa toimi 1868–1875 Venäläinen valtionteatteri, jossa esiintyivät pääasiassa Pietarista tulleet teatteriseurueet. Suomalainen Teatteri toimi sitten Arkadia-teatterin tiloissa vuoteen 1902 saakka, jolloin se muutti Onni Tarjanteen suunnittelemaan Kansallisteatterin rakennukseen. Arkadia-teatterin tilat olivat jo tällöin huonossa kunnossa, ja teatteri jouduttiin pitämään ajoittain suljettuna tulipalovaaran takia. Kansallisteatterin valmistuttua vanha Arkadia-teatteri vuokrattiin ruotsinkieliselle Folkteaternille. Viimeinen teatteriesitys siellä pidettiin uudenvuodenpäivänä 1907. Rakennus purettiin 1908. Liikemies Sergei Nikolajeff rakennutti paikalle tiilisen liikerakennuksen, jossa vuosina 1918–1976 toimi Keskusosuusliike Hankkijan pääkonttori.Järvenpää, Eeva: Nikolajeffin palatsiin mahtui sata autoa. Kertomuksia keskustan kortteleista. Helsingin Sanomat 30.3.2008. (Archive.org 4.4.2008.) Edelleen se tunnetaan Hankkijan talona. Sen edessä olevalle aukiolle on myöhemmin pystytetty Harry Kivijärven tekemä J. K. Paasikiven muistomerkki. == Lähteet == * Pieni Tietosanakirja 1. 1925–1928. (Projekt Runeberg.) * Helsingin venäläinen valtionteatteri. Kansalliskirjasto-lehti 1/2007. === Viitteet === == Aiheesta muualla == * Luokka:Helsingin entiset rakennukset ja rakennelmat Luokka:Carl Ludvig Engelin suunnittelemat rakennukset Luokka:Helsingin teatterit Luokka:Kamppi Luokka:Suomen 1800-luvulla rakennetut rakennukset ja rakennelmat
Adolf Grünbaum

Adolf Grünbaum (15. toukokuuta 1923 Köln, Saksa – 15. marraskuuta 2018) oli saksalaissyntyinen, Yhdysvalloissa toiminut tieteenfilosofi. Hänet tunnettiin muun muassa psykoanalyysin ja Karl Popperin ajattelun kritiikeistään. Grünbaum opiskeli Wesleyan Universityssä ja Yalen yliopistossa ja suoritti jälkimmäisessä fysiikan loppututkinnon (M.S.) vuonna 1948 ja väitteli filosofian tohtoriksi vuonna 1951. Grünbaum toimi Lehighin yliopiston Selfridge-oppituolin filosofian professorina vuosina 1956-1960. Vuonna 1960 hän siirtyi Pittsburghin yliopistoon Andrew Mellon -oppituolin filosofian professoriksi. Pittsburghissa hän perusti myös yliopiston tieteenfilosofian keskuksen ja toimi sen johtajana. Keskuksessa hän työskenteli yhdessä muun muassa Nicholas Rescherin, Wilfrid Sellarsin, Richard Galen, Nuel Belnapin, Alan Ross Andersonin ja Gerald J. Masseyn kanssa. Suomalaissyntyinen psykoanalyytikko Benjamin Rubinstein kuului hänen ystäviinsä. Grünbaum oli American Academy of Arts and Sciences -akatemian jäsen. Hän toimi American Philosophical Associationin (Eastern Division) sekä International Union of History and Philosophy of Science (IUHPS) -liiton puheenjohtajana. == Julkaisuja == * “Modern Science and Zeno’s Paradoxes of Motion”. Teoksessa * * * * == Kirjallisuutta == * * * == Lähteet == == Aiheesta muualla == * Adolf Grünbaum , Pittsburghin yliopisto * Adolf Grünbaumin artikkeleita Internet Infidels Luokka:Saksalaiset filosofit Luokka:Tieteenfilosofit Luokka:Vuonna 1923 syntyneet Luokka:Vuonna 2018 kuolleet
5 sormee

5 sormee on reggaeartisti Nopsajalan toinen studioalbumi. Albumin julkaisi Monsp Records 11. maaliskuuta 2009. Albumi nousi ilmestymisviikollaan Suomen virallisen albumilistan sijalle 16. Viikko jäi levyn ainoaksi listalla. == Taustaa == Albumin tuotannosta vastaavat DJ Svengali ja Nopsajalka itse. Poikkeuksena kappale "Ring Tone", jonka on tuottanut DJ Polarsoul. Kappaleesta "Lanteilla" on julkaistu musiikkivideo, jolla vierailee rap-artisti Super Janne. Super Janne ei kuitenkaan ole mukana kappaleen albumiversiolla. == Kappaleet == # # # # # # # # # # # "Villiks" -kappale sisältää samplen Reel 2 Real kappaleesta "I Like to Move It". "Ring Tone" -kappaleen biitti on taas lainattu Jonden "Myrkytetty kansa" -kappaleesta. == Arvostelut == * Noise.fi: Noise.fi: Levyarvio * Tuoreet Platat: Tuoreet Platat: Levyarvio == Lähteet == == Aiheesta muualla == * "Lanteilla" -musiikkivideo YouTubessa Luokka:Nopsajalan albumit Luokka:Vuoden 2009 albumit
Emmanuel Hostache

Emmanuel Hostache (18. heinäkuuta 1975 – 30. toukokuuta 2007) oli ranskalainen rattikelkkailija. Vuoden 1998 talviolympialaisissa Naganossa hän sai pronssimitalin neljän miehen kelkoissa. Vuoden 1999 maailmanmestaruuskilpailuissa Cortina d’Ampezzossa hän voitti kultaa neljän miehen kelkoissa ja sai lisäksi pronssimitalin kahden miehen kelkoissa. Hostache oli lapsena myös kuulantyönnön Ranskan-ennätyksen hallussapitäjä. Hän kuoli 31-vuotiaana Ewingin sarkoomaan.Emmanuel Hostache, brons op Winterspelen 1998, overleden == Lähteet == == Aiheesta muualla == * Emmanuel Hostache Biography and Statistics Luokka:Ranskalaiset rattikelkkailijat Luokka:Ranskalaiset kuulantyöntäjät Luokka:Ranskalaiset olympiamitalistit Luokka:Vuonna 1975 syntyneet Luokka:Vuonna 2007 kuolleet
Nelly Ciobanu

Nelly Ciobanu (s. 28. lokakuuta 1974) on moldovalainen laulaja. Hän on valmistunut Tiraspolin musiikkiopistosta. Hän teki debyyttinsä vuonna 1993 veljensä kanssa osana duoa Master Dinamit. Ciobanu edusti Moldovaa Eurovision laulukilpailussa 2009 kappaleella Hora din Moldova sijoittuen finaalissa 14:nneksi 69 pisteellä. ==Lähteet== ==Aiheesta muualla== *Nelly Ciobanun virallinen sivusto Luokka:Moldovalaiset poplaulajat Luokka:Moldovan euroviisuedustajat Luokka:Vuoden 2009 euroviisuedustajat Luokka:Vuonna 1974 syntyneet Luokka:Elävät henkilöt
8\. armeija

8\. armeija voi tarkoittaa useaa erimaalaista sotilasyksikköä: * Saksan keisarikunnan 8. armeija, I maailmansodan itärintamalla * Kiinalainen 8. armeija, kommunistien japanilaisia vastaan taistellut yksikkö * Ranskan 8. armeija * Saksan 8. armeija * Italian 8. armeija * Japanin 8. armeija * Brittiläinen 8. armeija * Yhdysvaltain maavoimien 8. armeija * Neuvostoliiton 8. armeija * 8. kaartinarmeija (Neuvostoliitto)
Pidä liekkis

Pidä liekkis on reggaeartisti Paarman vuonna 2005 julkaistu studioalbumi. Albumin julkaisi Ylivoima-levy-yhtiö. ==Kappaleet== # # # # # # # # # # # # # # == Muusikot == * Paarma: laulu, kitara, basso * Antti Kana: Saksofoni (kappaleet: 2, 3, 5), bansuri (11) * Elina Katajamäki ja Tytti Metsä: taustalaulut: (1, 5, 10, 14) * Kari Hulkkonen: basso * Giorgio De Las Nievis: perkussiot (14) * Vihainen Naapuri Vanha Bongo intro (7) * Max Latva: tamburiini Muut instumentit, äänitys, miksaus ja masterointi: Bommitommi. Tuotanto Bommitommi, paitsi "Älä luovuta" (1) tuotanto Nopsajalka ja Bommitommi. Äänitetty ja miksattu Ylivioma -studiolla 2003-2005. Masteroitu Seawolf -studiolla. Kannet Henrik ja Vilunki. Kuvat Niko ja Henrik. Luokka:Vuoden 2005 albumit Luokka:Suomalaiset reggaealbumit
Plessix-Balisson

Plessix-Balisson () on kunta Côtes-d'Armorin departementissa Bretagnen hallintoalueella Ranskassa. Kunta kuuluu Dinanin arrondissementtiin ja Ploubalayn kantoniin. Kunnassa oli 91 asukasta vuoden 2006 väestönlaskennassa ja väestötiheys oli 1 138 as./km². Plessix-Balissonin pinta-ala on 0,08 neliökilometriä, ja se on näin ollen pinta-alaltaan Ranskan toiseksi pienin kunta Castelmoron-d'Albretin jälkeen. Kunnasta on matkaa Languenaniin 3,3 kilometriä, Trégoniin 4,6 km, Ploubalayhin 4,7 km, Créheniin 5,2 km, Tréméreuciin 6,3 km, Pleslin-Trigavouhin 6,4 km ja Saint-Lormeliin 6,4 km. Ranskan pääkaupunkiin Pariisiin on matkaa 360 km. == Väkiluvun kehitys == Plessix-Balissonin väkiluvun kehitys vuodesta 1968 vuoteen 2006: Vuosi Väkiluku 1968 152 1975 136 1982 108 1990 94 1999 83 2006 91 == Lähteet == == Aiheesta muualla == * Kunnan kotisivut * Kunta INSEEssä * Kunnan kartta Luokka:Côtes-d’Armorin kunnat
Philip Kitcher

Philip Stuart Kitcher (s. 1947 Lontoo, Englanti) on brittiläinen filosofi, joka on erikoistunut tieteenfilosofiaan. Kitcher opiskeli Cambridgen yliopiston Christ's Collegessa (B.A. 1969) sekä Princetonin yliopistossa (Ph.D. 1974). Jälkimmäisessä hän työskenteli yhdessä Thomas Kuhnin kanssa. Kitcher toimii nykyisin Columbian yliopiston John Dewey -oppituolin filosofian professorina. Aiemmin hän on opettanut muun muassa Vermontin, Minnesotan ja Michiganin yliopistoissa sekä Kalifornian yliopistossa San Diegossa. Kitcher on tutkinut muun muassa bioetiikkaa, kreationismia ja sosiobiologiaa. Hän on pyrkinyt yhdistämään biologian ja matematiikan filosofian esiin nostamia kysymyksiä tietoteorian, metafysiikan ja etiikan keskeisiin kysymyksiin. Kitcher on julkaissut myös artikkeleita filosofian historiasta koskien muun muassa John Stuart Milliä, Immanuel Kantia ja John Deweyä. Kitcher on American Academy of Arts and Sciences -akatemian jäsen vuodesta 2002. Hän on toiminut American Philosophical Associationin puheenjohtajana, ja sai sen Prometheus- palkinnon vuonna 2006 töistään tieteenfilosofian alalla. Kitcherin puoliso Patricia Kitcher on Kant-tutkija ja mielenfilosofi, joka toimii Columbian yliopiston Mark Van Doren -oppituolin professorina. Kitcherin oppilaita ovat olleet muun muassa Peter Godfrey-Smith ja Kyle Stanford. == Teoksia == * * * * * * * * * * == Aiheesta muualla == * Philip Kitcher Columbian yliopisto * Interview with Philip Kitcher. Human Nature Review. 2004 Volume 4: 87-92. Luokka:Englantilaiset filosofit Luokka:Tieteenfilosofit Luokka:Vuonna 1947 syntyneet Luokka:Elävät henkilöt
Suorakulmainen särmiö

Suorakulmainen särmiö on monitahokas, jossa on kuusi suorakulmion muotoista tahkoa, kahdeksan kärkipistettä ja 12 särmää. Se on suuntaissärmiön erikoistapaus. Suorakulmaisen särmiön vastakkaiset tahkot ovat samanmuotoisia ja -kokoisia. Särmiä on kolme ryhmää, joista kuhunkin kuuluu neljä keskenään yhdensuuntaista ja yhtä pitkää särmää. Särmät, jotka eivät ole yhdensuuntaisia, ovat toisiaan vastaan kohtisuorassa. Suorakulmaisen särmiön tilavuus on kolmen erisuuntaisen särmän pituuksien tulo: jos särmien pituudet ovat a, b ja c, niin tilavuus V= a b c. Särmiön avaruuslävistäjän pituus d = \sqrt{a^2+b^2+c^2}. Suorakulmaisen särmiön pinta-ala A = 2 (ab+bc+ac) \ . Suorakulmainen särmiö, jonka kaikki tahkot ovat neliöitä ja kaikki särmät yhtä pitkiä, on kuutio. ==Tilavuus diagonaalien avulla== Jos suorakulmaisen särmiön yhdestä kulmapisteestä lähtevien tahkojen diagonaalien pituudet ovat d, e ja f, niin sen tilavuudelle voidaan johtaa laskukaava :V=\sqrt{(r-d^2)(r-e^2)(r-f^2)}, missä r=(d^2+e^2+f^2)/2. == Lähteet == Luokka:Monitahokkaat Luokka:Seulonnan keskeiset artikkelit
Agryzin piiri

Agryzin eli Əgercen piiri (, tataariksi Әгерҗе районы, Əgerce rayonı) on paikallinen itsehallintoalue Tatarstanin tasavallassa Venäjällä. Se sijaitsee tasavallan koillisosassa Udmurtian vastaisella rajalla. Vuonna 1924 perustetun piirin pinta-ala on 1 797 neliökilometriä ja asukkaita on 36 400 henkeä (vuonna 2009). Piirin hallinnollinen keskus on Agryzin kaupunki. Sen lisäksi siihen kuuluu 21 maalaiskuntaa: Azevo, Bima, Devjaternja, Isenbajevo, Iž- Bobja, Janga-Aul, Kadrjakovo, Kadybaš, Kitšketan, Krasnyi Bor, Krynda, Kudaševo, Kulegaš, Kutšukovo, Salauši, Šaršada, Sarsak-Omga, Staraja Tšekalda, Staroje Sljakovo, Tabarle ja Tersi. Seudun halki virtaa Ižjoki. Pinta-alasta yli 20 % on metsää. Alueella on öljyesiintymiä. Väestöstä 60 % on tataareja, 26 % venäläisiä, 7 % mareja ja 6 % udmurtteja. Piirin alueella haarautuvat Kazaniin, Iževskiin ja Jekaterinburgiin johtavat rautatiet. Piirikeskuksesta on matkaa tasavallan pääkaupunkiin Kazaniin 304 kilometriä. Maatalous on keskittynyt maidon ja lihan tuotantoon. Seudulla on elintarvike-, rakennustarvike- ja metsäteollisuutta. Agryzissa toimii piirin historian museo. Piirilehtenä ilmestyy tataarin- ja venäjänkielinen Əgerce həbərləre – Agryzskije vesti. ==Lähteet== ==Aiheesta muualla== * Agryzin piirin sivusto *
Saksan 8. armeija

8\. armeija () oli Saksan maavoimien yhtymä, joka osallistui toiseen maailmansotaan. == Perustaminen == Wehrkreis IV perusti armeijan 1. elokuuta 1939 Dresdenissä, jolloin sen komentajaksi määrättiin kenraali Johannes Blaskowitz. == Palvelus == Armeija osallistui Puolan offensiiviin Keskustan armeijaryhmässä rajalta aina Neuvostoliiton kanssa sovitulle rajalinjalle. Se osallistui etenemisen aikana muun muassa Kutnon taisteluun. Armeija nimettiin 20. lokakuuta 2. armeijaksi Ranskan valtausta varten. Armeija aktivoitiin uudelleen 15. elokuuta 1943 itärintamalla nimeämällä uudelleen armeijaosasto Kempf. Armeija osallistui taisteluihin Etelän armeijaryhmän mukana muun muassa Unkarin ja Itävallan puolustukseen ennen lopullista antautumistaan. ===Komentajat=== Armeijankomentajina olivatLexikon der Wehrmacht * kenraalieversti Johannes Blaskowitz (1. elokuuta 1939 – 20. lokakuuta 1939) * jalkaväenkenraali Otto Wöhler (22. elokuuta 1943 – 22. Joulukuuta 1944) * panssarikenraali Ulrich Kleemann 22.-28. joulukuuta 1944 * vuoristojoukkojenkenraali Hans Kreysing (28. joulukuuta 1944 – 8. toukokuuta 1945) == Lähteet == Luokka:Saksalaiset armeijat toisessa maailmansodassa
Mohamed al-Arbi Aruri

Mohamed al-Arbi Aruri (, s. 13. toukokuuta 1983 Tunis, Tunisia) on tunisialainen jalkapalloilija. Vasempana laitapuolustajana ja keskikenttäpelaajana pelaava Aruri edustaa Tunisian pääsarjassa pelaavaa AS Kasserinea. ==Saavutukset== *Baltic League: 2008 *Liettuan cup: 2008 *Liettuan-mestaruus: 2006, 2007 *Afrikan Confederation Cup: 2006 *Tunisian liigacup: 2005 == Aiheesta muualla == * Mohamed al-Arbi Aruri Weltfussballissa * Mohamed al-Arbi Aruri Transfermarktissa Luokka:Tunisialaiset jalkapalloilijat Luokka:Vuonna 1983 syntyneet Luokka:Elävät henkilöt
Tanggulan rautatieasema

Tanggulan rautatieasema () on rautatieliikennepaikka Tiibetissä, lähellä Qinghain maakunnan vastaista rajaa Tiibetin radan varrella. Asemalla on kolme raidetta, joista kahdella on laituri. Asema avattiin 1. heinäkuuta 2006. Se sijaitsee 5 068 metrin korkeudessa merenpinnasta, mikä tekee siitä maailman korkeimmalla sijaitsevan rautatieaseman. Korkeudessa sen alapuolelle jäävät muun muassa Ticlion rautatieasema Perussa (4 829 m), Cóndorin asema Boliviassa (4 786 m) ja Galeran asema Perussa (4 781 m). Noin kilometri asemasta sijaitsee radan korkein kohta Tanggulan solassa, 5 072 metriä merenpinnan yläpuolella. Tanggulan rautatieaseman laituri on yli kilometrin pitkä (1 250 m) ja se kattaa yli 77 000 neliömetrin alan. Aseman sijainti valittiin aikoinaan juuri laiturilta näkyvän maiseman takia. Vuodesta 2008 lähtien Tangula Railtours, RailPartnersin ja Qinghai Tibet Rail -yhtiön välinen yhteisomistuksessa oleva yritys, on tarjonnut turisteille mahdollisuuden matkustaa Pekingistä Lhasaan Tanggulan aseman läpi erityisvalmisteisella luksusjunalla. Vuodesta 2009 lähtien asemalla ei ole enää ollut matkustajapalvelua. Matkustajajunat pysähtyvät asemalla, mutta junan ovet eivät avaudu. == Lähteet == Luokka:Kiinan rautatieliikennepaikat Luokka:Tiibetin liikenne
Trioli

Trioli on länsimaisessa musiikissa ja erityisesti tanssimusiikissa melko yleisesti esiintyvä tupletti. Trioli on kolmen aika-arvoltaan yhtä suuren nuotin ryhmä, joka vastaa kestoltaan kahta tavallista nuottia. Tällöin syke jakautuu kahden sijasta kolmeen. Esimerkiksi kahdeksasosatriolissa kolme kahdeksasosanuottia soitetaan yhtä pitkinä niin, että niiden yhteenlaskettu kesto vastaa neljäsosanuottia. Toisin sanoen kolme kahdeksasosanuottia on ikään kuin tiivistetty kahden kahdeksasosanuotin kestoon. Trioli merkitään nuottien päälle sululla ja numerolla 3\. Trioleista voidaan myös muodostaa erilaisia johdannaisia lisäämällä niihin taukoja tai muita merkintöjä. Trioliin ei pidä sekoittaa käsitettä sekstoli, joka on kuusijakoinen sävelyksikkö. Sekstoli on käytännössä yhdenvertainen kahden peräkkäisen triolin kanssa, mutta teoriassa niiden merkitykset eroavat toisistaan esimerkiksi painon tai sävelkulun alueella. Sekstoli merkitään nuottien päälle numerolla 6 ja mahdollisilla lisämerkinnöillä. Yleisesti ottaen sävel jakautuu sekstolissa kolmeen kahden sävelen ryhmään, kun taas kahdella peräkkäisellä triolilla tarkoitetaan kahta kolmen sävelen ryhmää. Esimerkiksi modernissa taidemusiikissa tavataan toisinaan erikoisempiakin tahdinjakoja, kuten kvintoli (viiteen) ja septoli (seitsemään). == Lähteet == == Aiheesta muualla == Luokka:Rytmi
Shaiya

Shaiya on Sonov Entertainmentin massiivinen monen pelaajan verkkoroolipeli (MMORPG). Pelin julkaisi Pohjois-Amerikassa ja Euroopassa Aeria Games and Entertainment. Saksassa pelin Open Beta avattiin 3. joulukuuta 2008 ja ranskalainen versio julkaistiin 16. maaliskuuta 2009. == Taustatarina == Antiikin aikoina oli Jumalatar Etain ja kolme rotua, jotka hän loi: the Dragons, the Nordein ja the Dumianas. Jumalatar Etain löysi viat Nordienista ja asetti ne maaperään. Ylimielisyyttään, Dumianit kyseenalaistivat Etainin vallan ja auktoriteetin. Jumalatar heikentyi heidän epäuskostaan ja Dumianit tappoivat hänet. Hänen sielunsa revittiin kahtia. Kuoleman jumalatar jätti Teoksen tasapainottomaksi ja suojattomaksi. Muut Jumalat pyrkivät ottamaan Teoksen hallintaansa ja luoda hirviöitä joilla hyökätä ja tuhota se. Dragonit piilottivat itsensä maailmasta. Kun pöly laskeutui oli kaksi uutta Jumalatarta valvomassa Teosta. Loput Dumianit oli jaettu kahteen ryhmään, yksi kullekkin Jumalattarelle. Luokka:MMORPG-pelit Luokka:Vuoden 2008 videopelit
Masonna

Masonna on japanilaisen muusikon Takushi "Maso" Yamazakin (, Yamazaki Takushi, s. 1966 Kioto) noise-projekti. Hän aloitti projektin vuonna 1987. Livenä hän on esiintynyt vuodesta 1991 alkaen. Masonna tunnetaan erityisesti lyhyistä mutta intensiivisistä live-esityksistään, jotka päättyvät yleensä joko esiintyjän tai välineistön vahingoittumiseen. Musiikissaan hän on yhdistellyt vokaaleja ja elektronisia efektejä. Masonna on toiminut mm. Beckin, Slipknotin ja Faustin lämmittelijänä näiden Japanin keikoilla.http://www.yamazaki- maso.net/units/masonnae.html Masonnan ohella Yamazakin muita projekteja ovat mm. Christine 23 Onna, Space Machine sekä Flying Testicle yhdessä Merzbown kanssa. == Osittainen diskografia == * Shinsen Na Clitoris (1990) * Mademoiselle Anne Sanglante Ou Notre Nymphomanie Aureole (1993) * Noskl In Ana/Rare Trackss Collection (1994) * Super Compact Disc (1995) * Noisextra (1995) * Ejaculation Generator (1996) * Inner Mind Mystique (1996) * Hyper Chaotic (1996) * Freak-Out Electrolyze (1997) * Spectrum Ripper (1998) * Frequency L.S.D. (1998) * Vestal Spacy Ritual (1999) * Beauty Beast (1999) * John Peel Sessions Live (1999) * Shock Rock (2002) == Lähteet == == Aiheesta muualla == * Maso Yamazakin viralliset kotisivut * Allmusic: Masonna * Discogs: Masonna Luokka:Japanilaiset elektronisen musiikin artistit Luokka:Vuonna 1966 syntyneet Luokka:Elävät henkilöt
Isopentenyylipyrofosfaatti

Isopentenyylipyrofosfaatti (C5H12O7P2) on välituote mevalonaattireitissä, joka tuottaa terpeenejä ja terpenoideja eliöissä. Useissa terpeeneissä toistuvat viiden hiilen yksiköt muodostuvat isopentenyylipyrofosfaatista ja sen isomeerista dimetyyliallyylipyrofosfaatista. == Terpeenien synteesi == Isopentenyylipyrofosfaatin biosynteesissä mevalolonaattireitin avulla ensimmäisessä vaiheessa tapahtuu Asetyylikoentsyymi-A-molekyylien kondensoituminen. Muodostunut tuote muunnetaan entsyymien avulla mevalonihapoksi, jonka reagoidessa 2-C-Metyyli-D-erytritoli-4-fosfaatin kanssa muodostuu isopentenyylipyrofosfaattia. Isopentenyylipyrofosfaatti voidaan muuntaa isopentenyylipyrofosfaatti-isomeraasientsyymin avulla dimetyyliallyylipyrofosfaatiksi. Isopentenyylipyrofosfaatista muodostuu useita eri terpeenien esiasteita. Kun se ja dimetyyliallyylipyrofosfaatti reagoivat muodostuu geranyylipyrofosfaattia. Kun geranyylipyrofosfaattiin liittyy edelleen isopentenyylipyrofosfaatti saadaan farnesyylipyrofosfaattia. Kasvit ja pienorganismit tuottavat isopentenyylipyrofosfaattia niin kutsutulla ei- mevalonaattireitillä eli deoksiksyluloosimonofosfaattireitillä. Tässä biosynteesissä lähtöaine on 1-deoksi-D-ksyluloosi-5-fosfaatti. Mevalonaattireittisynteesi tapahtuu pääosin sytosoleissa, kun taas ei- mevalonaattireitti toimii plastideissa == Lähteet == == Aiheesta muualla == *Human Metabolome Database: Isopentenyl pyrophosphate *Kyoto Encyclopedia of Genes and Genomes (KEGG): Isopentenyl diphosphate Luokka:Orgaaniset fosfaatit Luokka:Terpeenit
Avanto-festivaali

Avanto-festivaali oli vuosina 2000–2008 Helsingissä järjestetty kokeellisen musiikin ja elokuvan festivaali. Sen järjesti Mediataideyhdistys Avanto ry. yhteistyössä nykytaiteen museo Kiasman ja Suomen elokuva-arkiston kanssa. == Aiheesta muualla == * Avanto-festivaalin kotisivu Luokka:Entiset elektronisen musiikin tapahtumat Suomessa
Bunny Ahearne

John Francis "Bunny" Ahearne (19. marraskuuta 1900, Wexford, Irlanti - 11\. huhtikuuta 1985, Toddington, Gloucestershire, Englanti) oli jääkiekkovaikuttaja, joka muistetaan parhaiten Kansainvälisen jääkiekkoliiton (IIHF) pitkäaikaisena puheenjohtajana. Hänestä tuli IIHF:n puheenjohtaja 1957. Hän hoiti tointa vuoteen 1960 ja sitten uudestaan 1963–66 ja 1969–75. Vuodesta 1951 vuoteen 1969 hän oli järjestön varapuheenjohtaja silloin, kun ei hoitanut puheenjohtajuutta. Bunny Ahearne palveli myös Britannian jääkiekkoliiton sihteerinä vuodesta 1934 vuoteen 1971 ja sen jälkeen sen puheenjohtajana aina vuoteen 1982. == Kunnianosoituksia == * Hockey Hall of Fameen 1977, * British Ice Hockey Hall of Fameen 1986, * IIHF Hall of Fameen 1997. == Lähteet == * Bunny Ahearne/LegendsOfHockey Luokka:Jääkiekkovaikuttajat Luokka:Hockey Hall of Fame Luokka:Irlantilaiset henkilöt Luokka:Vuonna 1900 syntyneet Luokka:Vuonna 1985 kuolleet
Mekaaninen pulma

Mekaaninen pulma on logiikka- ja osin myös näppäryyspeli, joka koostuu kädessä pidettävästä esineestä, jonka osat on liitetty yhteen mekaanisesti. Pulman ratkaisemiseksi osat on yleensä tarkoitus joko saada johonkin tiettyyn järjestykseen (esim. Rubikin kuutio), ne on irrotettava toisistaan tai annetuista osista on kasattava jokin (esim. Pirunnyrkki). Eräs tunnettu mekaaninen pulma on Rubikin kuutio. Suomalainen Bolaris on taas kolmiulotteinen pallonmuotoinen liukupalapeli jossa siirretään yhtä osaa kerrallaan. == Pulmalelut Suomessa == Suomen suurimman pulmalelukokoelman omistaa Matti Linkola, jolla on yli 4 000 pulmalelua, joista suuren osan hän on tehnyt itse.. Osa hänen kokoelmastaan, noin 2 000 kappaletta, on esillä Innofactorin toimistolla Espoossa. == Lähteet == == Aiheesta muualla == *Matti Linkola: Pulmalelujen luokittelu Luokka:Logiikkapelit
Pirkko Pyykönen

Pirkko Liisa Mäkelä (o.s. Pyykönen, s. 18. kesäkuuta 1936 Helsinki) on suomalainen telinevoimistelija. Pirkko Mäkelä, silloiselta nimeltään Pyykönen sijoittui Helsingin 1952 kesäolympialaisissa yhteisvoimistelukilpailussa viidenneksi, telinevoimistelun joukkuekilpailussa 13:nneksi, 8-ottelussa 125:nneksi sekä yksittäisillä telineillä parhaimmillaan permannolla 89:nneksi. Mäkelä edusti seuratasolla Helsingin Jyryä. Hän voitti TUL:n mestaruuden henkilökohtaisessa moniottelussa ja joukkuekilpailussa vuonna 1954. Vuosina 1974–1983 hän asui Australiassa ja toimi siellä pääohjaajana tyttöjen voimisteluleireillä, joiden koko liikuntatoiminnasta vastasi hänen aviomiehensä Reijo Mäkelä (1934–2000). ==Lähteet== * Luokka:Suomalaiset telinevoimistelijat Luokka:Vuonna 1936 syntyneet Luokka:Mahdollisesti elävät henkilöt
Pirkko Mäkelä

Pirkko Mäkelä voi tarkoittaa seuraavia henkilöitä: * Pirkko Mäkelä (o.s. Pyykönen, s. 1936), suomalainen telinevoimistelija * Pirkko Mäkelä (s. 1960), suomalainen kuvataiteilija
Conrad Rautenbach

Conrad Rautenbach (s. 12. marraskuuta 1984) on zimbabwelainen ralliautoilija. Hänen isänsä Billy on myös rallikuljettaja. Rautenbach voitti rallin Afrikan- mestaruuden vuonna 2007 voittaen Safari-rallin. Hän pääsi kilpailemaan ensimmäisen kerran WRC-autolla Walesin rallissa 2007, mutta hänen osaltaan ralli päättyi ulosajoon. Kaudelle 2008 Rautenbach sai sopimuksen PH Sport -yksityistalliin, jossa hän ajoi koko kauden Citroën Xsara WRC- ja Citroën C4 WRC -autoilla. Rautenbach pääsi kahdesti pisteille sijoittumalla neljänneksi Argentiinan rallissa ja kahdeksanneksi Turkin rallissa ollen kokonaispisteissä sijalla 15. Hänet muistetaan erityisesti nokkakolaristaan Sébastien Loebin kanssa Jordanian rallissa. Kaudeksi 2009 Rautenbach siirtyi Citroënin kakkostallin, Citroën Junior Teamin, ajajaksi. Hänen kartanlukijanaan toimii Daniel Barrit. Hän ajoi pisteille Kyproksen, Kreikan, Puolan ja Walesin rallissa saavuttaen 9 pistettä sijoittuen sijalle 10 kokonaispisteissä. Yhteensä Rautenbach on saavuttanut 15 pistettä WRC-sarjassa. Vuonna 2010 Rautenbach ajoi Etelä-Afrikan rallin mestaruussarjassa. == Rallin MM-sarjan tulokset == (Tulosselitteet) Kausi Talli Auto 1 2 3 4 5 6 7 8 9 10 11 12 13 14 15 16 Pisteet Sijoitus 2004 Conrad Rautenbach Ford Puma S1600 MON Kesk. SWE MEX NZL CYP 0 NC 2004 Conrad Rautenbach Opel Corsa S1600 GRE Kesk. TUR 22 ARG FIN Kesk. GER JPN GBR Kesk. 0 NC 2004 Conrad Rautenbach Suzuki Ignis S1600 ITA Kesk. FRA 0 NC 2004 Conrad Rautenbach Citroën Saxo S1600 ESP 33 AUS 0 NC 2005 Conrad Rautenbach Citroën Saxo S1600 MON SWE MEX Kesk. NZL 0 NC 2005 Conrad Rautenbach Citroën C2 S1600 ITA 27 CYP TUR GRE 28 ARG FIN 40 GER Kesk. GBR JPN FRA 20 ESP Kesk. AUS 0 NC 2006 Conrad Rautenbach Renault Clio S1600 MON SWE MEX ESP 25 FRA 18 ARG ITA 16 GER 33 FIN 43 JPN CYP TUR 17 AUS NZL 0 NC 2006 Conrad Rautenbach Subaru Impreza WRX STI GRE 34 GBR 64 0 NC 2007 Conrad Rautenbach Citroën C2 S1600 MON SWE NOR MEX POR 34 ARG ITA Kesk. GRE FIN 23 GER 14 NZL ESP 23 FRA 26 JPN IRE 0 NC 2007 Conrad Rautenbach Citroën Xsara WRC GBR Kesk. 0 NC 2008 Conrad Rautenbach Citroën Xsara WRC MON Kesk. SWE 16 6 15. 2008 Conrad Rautenbach Citroën C4 WRC MEX 15 ARG 4 JOR 26 ITA 13 GRE 10 TUR 8 FIN 10 GER 13 NZL Kesk. ESP Kesk. FRA 14 JPN Kesk. GBR 15 6 15. 2009 Citroën Junior Team Citroën C4 WRC IRE 18 NOR Kesk. CYP 6 POR Kesk. ARG Kesk. ITA Kesk. GRE 5 POL 8 FIN Kesk. AUS Kesk. ESP 11 GBR 8 9 10. == Lähteet == == Aiheesta muualla == Luokka:Zimbabwelaiset ralliautoilijat Luokka:Vuonna 1984 syntyneet Luokka:Elävät henkilöt
Pokémon Platinum

Pokémon Platinum () on Nintendo DS -käsikonsolille julkaistu Pokémon-peli, joka julkaistiin Japanissa vuonna 2008 sekä Pohjois-Amerikassa ja Euroopassa vuonna 2009. Pokémon Platinum perustuu Pokémon Diamond ja Pearl -peleihin, mutta siinä on joitain uudistuksia, kuten Giratinan ja Shayminin uudet esiintymismuodot, uusia alueita ja muutoksia vanhoihin alueisiin sekä uusia verkkotoimintamahdollisuuksia Wi-Fi Plazan avulla. Pokémon Platinumissa on myös uusia kuvia ja salipäälliköt ja Elite Fourin henkilöt näyttävät ja liikkuvat eri tavalla. Platinumissa Battle Frontier korvaa Battle Towerin. Sinnohin Pokédexiä on laajennettu Platinumiin ja pelaajahahmojen ulkonäkö on uudistettu. Luokka:Nintendo DS -pelit Platinum Luokka:Verkkomoninpelit Luokka:Vuoden 2008 videopelit
Tuomo Tompuri

Tuomo Tompuri (s. 23. kesäkuuta 1976) on suomalainen pyöräsuunnistaja ja maailmanmestari. Seuratasolla hän edustaa Kalevan Rastia. Joensuun MM-kisoissa 2006 Tompuri voitti kultaa keskimatkalta ja viestistä. Viestissä hänen kanssaan pyöräsuunnistivat Jussi Mäkilä ja Mika Tervala. Varsovan EM- kilpailuissa 2006 hän voitti kultaa viestissä ja pronssia keskimatkalta. == Lähteet == Luokka:Suomalaiset pyöräsuunnistajat Luokka:Vuonna 1976 syntyneet Luokka:Elävät henkilöt
Painin Euroopan-mestaruuskilpailut 1990

Vuoden 1990 painin Euroopan-mestaruuskilpailut järjestettiin toukokuussa Poznańissa, Puolassa. Kilpailujen ohjelmassa olivat kreikkalais-roomalainen paini ja vapaapaini, joissa molemmissa painittiin kymmenessä painoluokassa. ==Mitalistit== ===Kreikkalais-roomalainen paini=== Sarja Kultaa Hopeaa Pronssia 48 kg Sergei Suvorov Iliuta Dascalescu Jozsef Farago 52 kg Jon Rønningen Oleh Kutšerenko Valentin Krumov 57 kg Patrice Mourier András Sike Rifat Yildiz 62 kg Gennadi Atmakin Jenö Bodi Ryszard Wolny 68 kg Islam Dugutšijev Petrica Carare Ghani Yalouz 74 kg Torbjörn Kornbakk Tuomo Karila Jaroslav Zeman 82 kg Thomas Zander Sergei Nasevitš Todor Angelov 90 kg Pavel Potapov Marek Kraszewski Tibor Komáromi 100 kg Anatoli Fedorenko Maik Bullmann Andrzej Wroński 130 kg Aleksandr Karelin Rangel Gerovski Ioan Grigoras ===Vapaapaini=== Sarja Kultaa Hopeaa Pronssia 48 kg Romica Rasovan Marian Nedkov Rainer Heugabel 52 kg Saban Trstena Vladimir Toguzov Ivan Tsonov 57 kg Rumen Pavlov Laszlo Miklosch Ali Alisultanov 62 kg Ralf Lyding Karsten Polky Rosen Vasilev 68 kg Fevsi Seker Georg Schwabenland Abdullah Magomedov 74 kg Nasir Gadšišanov Claudiu Tamaduianu Valentin Zhelev 82 kg Hans Gstöttner Elmadi Dšabrailov Sabahattin Öztürk 90 kg Vagab Kasibekov Gabor Tóth Kenan Simsek 100 kg Aravat Sabejev Andrzej Radomski Mahmut Demir 130 kg Andreas Schröder Kiril Barbutov Andrei Šumilin ==Mitalitaulukko== 1 9 4 3 16 2 Länsi- Saksa 2 2 2 6 3 2 2 0 4 4 1 3 5 9 5 1 3 1 5 6 1 0 3 4 7 1 0 1 2 8 1 0 0 1 1 0 0 1 1 0 0 1 11 0 3 2 5 12 0 2 2 4 13 0 1 0 1 14 0 0 1 1 == Lähteet == *FILA:n tietopankki 1990 Luokka:Vuoden 1990 urheilu Euroopan-mestaruuskilpailut 1990 Luokka:Poznańin urheilu
Signum

Signum on suomalainen kirjasto- ja informaatiopalvelualan ammattilehti, jota julkaisee Suomen tieteellinen kirjastoseura – Finlands vetenskapliga bibliotekssamfund ry. Lehden tilaajat työskentelevät useimmiten yritysten tietopalveluissa sekä yleisissä, tieteellisissä ja erikoiskirjastoissa. Signum ilmestyy neljä kertaa vuodessa ja se on perustettu vuonna 1968. Vuodesta 2022 alkaen lehti julkaistaan pääosin sähköisessä muodossa, vain yksi lehden numero julkaistaan myös painettuna. Sähköinen versio ilmestyy Tieteellisten seurain valtuuskunnan ylläpitämässä Journal.fi-verkkopalvelussa. Sähköisessä muodossa on saatavilla lehden numerot vuoden 2005 alusta (1/2005) ja sisällysluettelot vuodesta 1996 alkaen. Lehden nimi Signum tulee kirjastoalan ammattitermistä: signum (lat. merkki) tarkoittaa tietyn teoksen (nimekkeen) paikkaa hyllyjärjestelmässä osoittavaa tunnusta, paikkamerkkiä. == Lähteet == * Mediakortti: Signum 2009 * Signumin www-sivut * Journal.fi === Viitteet === Luokka:Suomalaiset ammattilehdet Luokka:Suomalaiset tiedelehdet Luokka:Kirjastotoimi
Mohamed Boudabbous

Mohamed Boudabbous (, s. 29. kesäkuuta 1983 Sfax, Tunisia) on tunisialainen jalkapalloilija, pelipaikaltaan keskikenttäpelaaja. == Saavutukset == * Tunisian-mestaruus: 2005 * Tunisian cup: 2004 * Arabian Mestarien liiga: 2004 * Tunisian liigacup: 2003 == Lähteet == * Kawarji.com Luokka:Tunisialaiset jalkapalloilijat Luokka:Vuonna 1983 syntyneet Luokka:Elävät henkilöt
Citroën Junior Team

Citroën Junior Team on Citroënin kakkostalli, joka kilpaili Rallin MM-sarjassa kausilla 2009–2010 ja 2012. Se perustettiin paikkaamaan Subarun ja Suzukin tehdastallien vetäytymistä MM-sarjasta. == Rallin MM-sarjan tulokset == (Tulosselitteet) Kausi Auto Moottori Renkaat Kuljettajat 1 2 3 4 5 6 7 8 9 10 11 12 13 Pisteet Sijoitus 2009 C4 WRC Citroën IRE NOR CYP POR ARG ITA GRE POL FIN AUS ESP GBR 47 4. 2009 C4 WRC Citroën Chris Atkinson 5 47 4. 2009 C4 WRC Citroën Jevgeni Novikov 11 Kesk. Kesk. 5 16 9 Kesk. Kesk. 47 4. 2009 C4 WRC Citroën Conrad Rautenbach 18 Kesk. 6 Kesk. Kesk. 9 5 8 Kesk. Kesk. 11 8 47 4. 2009 C4 WRC Citroën Petter Solberg 4 47 4. 2009 C4 WRC Citroën Sébastien Ogier 6 10 Kesk. 17 7 Kesk. 2 Kesk. 6 5 5 Kesk. 47 4. 2009 C4 WRC Citroën Aaron Burkart 12 47 4. 2010 C4 WRC Citroën SWE MEX JOR TUR NZL POR BUL FIN GER JPN FRA ESP GBR rowspan=4 217 rowspan=4 3. 2010 C4 WRC Citroën Sébastien Ogier 5 3 6 4 2 1 4 3 6 10 2010 C4 WRC Citroën Daniel Sordo 5 4 5 2010 C4 WRC Citroën Kimi Räikkönen 29 Kesk. 8 5 10 11 25 7 Kesk. Kesk. DNS 8 Kaudella 2011 Citroënilla ei ollut omaa kakkostallia Rallin MM-sarjassa. Kaudella 2011 Citroënilla ei ollut omaa kakkostallia Rallin MM-sarjassa. Kaudella 2011 Citroënilla ei ollut omaa kakkostallia Rallin MM-sarjassa. Kaudella 2011 Citroënilla ei ollut omaa kakkostallia Rallin MM-sarjassa. Kaudella 2011 Citroënilla ei ollut omaa kakkostallia Rallin MM-sarjassa. Kaudella 2011 Citroënilla ei ollut omaa kakkostallia Rallin MM-sarjassa. Kaudella 2011 Citroënilla ei ollut omaa kakkostallia Rallin MM-sarjassa. Kaudella 2011 Citroënilla ei ollut omaa kakkostallia Rallin MM-sarjassa. Kaudella 2011 Citroënilla ei ollut omaa kakkostallia Rallin MM-sarjassa. Kaudella 2011 Citroënilla ei ollut omaa kakkostallia Rallin MM-sarjassa. Kaudella 2011 Citroënilla ei ollut omaa kakkostallia Rallin MM-sarjassa. Kaudella 2011 Citroënilla ei ollut omaa kakkostallia Rallin MM-sarjassa. Kaudella 2011 Citroënilla ei ollut omaa kakkostallia Rallin MM-sarjassa. Kaudella 2011 Citroënilla ei ollut omaa kakkostallia Rallin MM-sarjassa. Kaudella 2011 Citroënilla ei ollut omaa kakkostallia Rallin MM-sarjassa. Kaudella 2011 Citroënilla ei ollut omaa kakkostallia Rallin MM-sarjassa. Kaudella 2011 Citroënilla ei ollut omaa kakkostallia Rallin MM-sarjassa. Kaudella 2011 Citroënilla ei ollut omaa kakkostallia Rallin MM-sarjassa. Kaudella 2011 Citroënilla ei ollut omaa kakkostallia Rallin MM-sarjassa. Kaudella 2011 Citroënilla ei ollut omaa kakkostallia Rallin MM-sarjassa. 2012 DS3 WRC Citroën MON SWE MEX POR ARG GRE NZL FIN GER GBR FRA ITA ESP 72 5. 2012 DS3 WRC Citroën Thierry Neuville Kesk. 12 13 8 5 6 16 12 7 4 12 72 5. == Aiheesta muualla == * Luokka:Rallin MM-sarjan tallit Luokka:Ranskalaiset autourheilutallit
Pimeyden ennustukset

Pimeyden ennustukset on seitsemäs osa Darren Shanin tarina -nuortenkirjasarjaa, jonka on kirjoittanut Darren Shan. Se julkaistiin suomeksi Kaijamari Sivillin suomentamana 2009. 170-sivuisen romaanin suomensi Tammi. == Juoni == Darren Shanista on tehty vampyyriprinssi. Hänella on paljon töitä prinssiensalissa. Hänestä ei ole vieläkään tullut täysvampyyria. Vampyyriheimoa odottaa tuho suuressa taistelussa Vampaneesimestaria vastaan. Ennustuksen toteutumisen voi estää vain kolme valittua jahtaajaa, joiden on lähdettävä Vampyyrivuoresta etsimään Vampaneesimestaria ja surmattava hänet. K-H talo on määrännyt jahtaajiksi Darrenin ja hänen neuvonantajansa Larten Crepsleyn. Arvoituksen kolmas jahtaaja, Vancha March, liittyy jahtiin matkan varrella. Darren ottaa kuitenkin siniviitta Harkat Muldzin matkalle mukaan, sillä vampyyrien ennustukset eivät koskeneet siniviittoja. Nelikko päättää asettua vartioimaan vampaneesien varalta Lartenin kotikaupunkia, mutta matkaan tulee mutka, kun koulutarkastaja pakottaa kouluun Darrenin, jonka äidinkielenopettajaksi päätyykin aikuiseksi naiseksi kasvanut Debbie Keiso (Darrenin entinen tyttöystävä). Kun vampaneesit tappavat Debbien naapurit ja erään Darrenin luokkalaisen tytön, joka istuu Darrenin lähellä tunneilla, on Darrenin paljastettava synkkä totuus itsestään. Lisää ongelmia tulee, kun Darrenin lapsuuden ystävä Steve Leopardi hyppää kuvioihin... == Lähteet == Luokka:Vuoden 2002 kirjat Luokka:Darren Shanin tarina